ভাদুৎস

ভাদুৎস ( অথবা , বিকল্প উচ্চারণ: []) লিশটেনস্টাইনের রাজধানী এবং দেশটির জাতীয় সংসদের আসনের নাম। শহরটি রাইন নদীর পাশে অবস্থিত এবং এর জনসংখ্যা ৫,৬৯৬। শহরটিতে অবস্থিত সবচেয়ে উল্লেখযোগ্য স্থাপনা ভাদুৎস প্রাসাদ। ভাদুৎসের সবচেয়ে গুরুত্বপূর্ণ স্থাপনা ভাদুৎস প্রাসাদ, যা শহরটির উপরে একটি খাড়া পাহাড়ের উপরে অবস্থিত। প্রাসাদটিতে বর্তমান রাজপুত্র এবং দেশটির রাজ পরিবার বসবাস করেন। সেন্ট ফ্লোরিন ক্যাথিড্রাল, সরকারী ভবন, সিটি হল, জাতীয় শিল্প গ্যালারি এবং জাতীয় জাদুঘর সহ বিভিন্ন স্থাপনায় শহরটির বিশেষ স্থাপত্যশৈলী লক্ষ্য করা যায়। ভাদুৎস দেশটির সবচেয়ে বিখ্যাত শহর হলেও এটি দেশটির বৃহত্তম শহর নয়। নিকটবর্তী শহর, শান অধিক জনবহুল।

নামকরণ
শহরটির নাম সর্বপ্রথম ফাডুৎস রাখা হয়। রাইন নদীর নিকটবর্তী অঞ্চলের অন্যান্য শহরের নামের মতো এ নামটিও রোমান ভাষা থেকে আসছে। প্রাচীন রাইতো-রোমান শব্দ, “auadutg” (অর্থ: জলাশয়)। “auadutg” শব্দটির উৎপত্তি আবার লাতিন শব্দ, “aquaeductus” শব্দটি থেকে হয়েছে।

ইতিহাস
দে ফাডুৎসেস সহ দ্বাদশ শতাব্দির বিভিন্ন ঐতিহাসিক পাণ্ডুলিপিতে “ভাদুৎস” নামটি পাওয়া যায়। ১৩২২ সালে একটি প্রাসাদের কথা উল্লেখ করা হয় যেখানে ১৪৯৯ সালে সোয়াবীয় যুদ্ধ চলাকালীন সুইসরা তান্ডব চালায় এবং এ সময়ে শহরটি সম্পূর্ণভাবে ধ্বংস হয়ে যায়।

১৭ শতকে লিশটেনস্টানের রাজ পরিবার রাইখস্টাগে একটি আসন পাওয়ার চেষ্টা করছিল। যেহেতু তাদের শাসনে রোমান সাম্রাজ্যের কোনো অধীনে থাকা কোনো অঞ্চল ছিল না, তাই তারা আসন পাওয়ার পূর্বশর্তই তারা পূরণ করতে সক্ষম হয়নি।

রাইখস্টাগে একটি আসন প্রাপ্ত হলে যে ক্ষমতা পাবে তার আকাঙ্ক্ষায় লিশটেনস্টানের রাজ পরিবার রাইকসউমিতেবারে (রোমান সাম্রাজ্যের অধীনস্থ এমন অঞ্চল যার কোনো স্থানীয় শাসক থাকতো না এবং শুধুমাত্র রোমান সাম্রাজ্য দ্বারা সরাসরি শাসন করা হতো) পরিণত করার জন্য অঞ্চল বৃদ্ধির চেষ্টা শুরু করে। কিছু সময় পর, ১৬৯৯ সালে তারা হোহেনেমস এর নিকট থেকে শেলেনবার্গ হেয়াশাফট এবং ১৭১২ সালে ভাদুৎস কাউন্টি ক্রয় করতে সক্ষম হয়। আকারে ছোট হলেও তাদের প্রয়োজনীয় বৈশিষ্ট্য শেলেনবার্গ এবং ভাদুৎসে বিদ্যমান ছিল: সম্রাট ব্যাতিত অন্য কোনো সামন্ততান্ত্রিক লোর্ড না থাকা।

১৭১৯ সালের জানুয়ারি মাসের ২৩ তারিখে যথাযথভাবে ক্রয়ের প্রক্রিয়া সম্পন্ন হলে, রোমান সম্রাট, ষষ্ঠ চার্লস অঞ্চল দুটিকে রোমান সাম্রাজ্যের অংশ হিসেবে ঘোষণা করেন এবং একই সাথে তার প্রকৃত ভৃত্য, লিশটেনস্টাইনের আন্তন ফ্লোরিয়ান এর নামানুসারে অঞ্চল দুটির একত্রে নাম রাখা হয় “লিশটেনস্টাইন”। এছাড়াও, একই সাথে লিশটেনস্টাইনকে ফাসটেতুম (প্রিন্সিপালিটি) হিসেবে স্বীকৃতি প্রদান করা হয়। এই দিনেই লিশটেনস্টাইন পবিত্র রোম সাম্রাজ্যের একটি সার্বভৌম রাষ্ট্রে পরিণত হয়। ক্রয় ১২০ বছরের মধ্যে কোনো রাজকুমার অঞ্চল দুটিতে সফর করেননি, যা অঞ্চলগুলো যে শুধুমাত্র রাজনৈতিক কারণে ক্রয় করা হয়েছে তার প্রমাণ।

ভূগোল

জলবায়ু
ভাদুৎসের জলবায়ু সামুদ্রিক এবং গ্রীস্মকারে গরম ও শীতকালে শীতল আবহাওয়া থাকে। কোপেন জলবায়ু শ্রেণিবিন্যাস অনুযায়ী এ অঞ্চলের জলবায়ুকে সামুদ্রিক পশ্চিম উপকূলীয় জলবায়ু বলে বণনা করা হয় (সিএফবি)। শহরটিতে সারা বছর কিছু পরিমাণে বৃষ্টিপাত হলেও, গ্রীস্মকালে বৃষ্টিপাতের পরিমাণ আগের থেকে বৃদ্ধি পেয়েছে। ভাদুৎসে প্রতি বছর গড়ে প্রায় ৯০০ মিলিমিটার বৃষ্টিপাত হয়। অঞ্চলটির সবচেয়ে গরম সময়, মার্চ মাসে সর্বোচ্চ গড় তাপমাত্রা ২৫° সেলসিয়াস (৭৭° ফারেনহাইট) এবং নিম্ন গড় তাপমাত্রা প্রায় ১৪° সেলসিয়াস (৫৭° ফারেনহাইট)। শহরটির সবচেয়ে ঠান্ডা সময়, জানুয়ারি মাসে সর্বোচ্চ গড় তাপমাত্রা ৩° সেলসিয়াস এবং সর্বনিম্ম গড় তাপমাত্রা -৩° সেলসিয়াস।

গুরুত্বপূর্ণ স্থান

ভাদুৎস প্রাসাদ বর্তমান রাজকুমার এবং রাজ পরিবারের বাসস্থান। প্রাসাদটি শহরের মাঝখানে একটি পাহাড়ের উপর নির্মিত হওয়া শহরের যেকোনো স্থান থেকে এটি দেখা যায়। সেন্ট ফ্লোরিন ক্যাথিড্রাল, সরকারি ভবন এবং সিটি হলে শহরটির বিভিন্ন সময়ের বিভিন্ন ধরনের স্থাপত্যশৈলী লক্ষ্য করা যায়।

পরিসংখ্যান
২০১৯ সালের পরিসংখ্যান অনুযায়ী, ভাদুৎসের জনসংখ্যা ৫৬৯৬। জনসংখ্যার ৪২% অঞ্চলটিতে বসবাসকারী বিদেশী নাগরিক। অঞ্চলটিতে বসবাসকারীদের অধিকাংশ রোমান ক্যাথলিক (৬৭%)। বসবাসকারী লিশটেনস্টাইনের নাগরিকদের ৮১ শতাংশ এবং বিদেশীদের ৪৭ শতাংশ রোমান ক্যাথলিক। ধর্মীয় সংখ্যালঘুদের মধ্যে সবচেয়ে বেশি রয়েছে প্রতিবাদী মতবাদ (১০%) এবং ইসলাম ধর্মের (৮%) অনুসারীরা।

সংস্কৃতি
ভাদুৎসে দেশটির জাতীয় চিত্র গ্যালারী (খুনস্ট মুজিওম) এবং জাতীয় জাদুঘর (খুন্সট মুজিওম) অবস্থিত। চিত্র গ্যালারিটি হলো আধুনিক এবং বর্তমান সময়ের চিত্রের একটি জাদুঘর, যেখানে মূল্যবান লিশটেনস্টাইন কালেকশনের চিত্রগুলোও প্রদর্শন করা হয়। ভিয়েনা হলো গ্যালারিটির প্রধান চিত্র। গ্যালারি ভবনটি স্থপতি, মোরগার, দেগেলো এবং কেরেস নির্মিত একটি গুরুত্বপূর্ণ স্থাপনা। ভবনটি ২০০০ সালের নভেম্বর মাসে নির্মিত হয় এবং এটি কংক্রিটের এবং অগ্নিয়গিরিজাত শিলা পাথরের “ব্লাক বক্সের” মতো দেখতে। জাদুঘরের কালেকশনটিই লিশটেনস্টাইনের জাতীয় চিত্র কালেশন। লিশটেনস্টাইন জাতীয় জাদুঘরে দেশটির ইতিহাস এবং সাংস্কৃতিক ইতিহাসের প্রদর্শনী আয়োজন করা হয়। এছাড়াও এখানে কিছু বিশেষ প্রদর্শনীও অনুষ্ঠিত হয়। এছাড়াও ভাদুৎসে একটি ডাক টিকেট জাদুঘর এবং একটি স্কি জাদুঘর রয়েছে।

অর্থনীতি ও যোগাযোগ

বিমানবন্দর বিদ্যমান না থাকা কিছু সংখ্যক রাজধানী শহররের একটি হয়েও, শহরটিতে ভ্রমণশিল্প প্রগতিশীল। শহরটির নিকটস্থ বড় আকারের বিমানবন্দর হলো জুরিখ বিমানবন্দর, যা শহরটি থেকে ১২০ কিলোমিটার (৭৫ মাইল) দূরে অবস্থিত।

লিশটেনস্টাইন বাস জারগানস, বুস ও ফেল্ডকিয়ায় সহ শহরটির নিকটস্থ (শহরটির বাহিরে অবস্থিত) প্রধান রেল স্টেশনগুলোর মধ্যে বাস চলাচল পরিচালনা করে।

ভাদুৎসে কোনো রেলস্টেশন এবং রেলসেবা বিদ্যমান নেই। লিশটেনস্টাইনে রেল সেবা প্রদানকারী রেলস্টেশনগুলোর একটি শান-ভাদুৎস, যা  ভাদুৎস থেকে কয়েক কিলোমিটার দূরে শান শহরে অবস্থিত এবং অস্ট্রিয়ান ফেডারেল রেলওয়েস এর মালিকানাধীন। স্টেশনটিতে প্রতিদিন ১৮টি আঞ্চলিক ট্রেন যাতায়াত করে, যার ৯টি সুইজারল্যান্ড থেকে অস্ট্রিয়া এবং অন্য ৯টি অস্ট্রিয়া থেকে সুইজারল্যান্ডে যায়। স্টেশনটি ফ্রস্ট হেইতি স্টপ (শানের উত্তর শহরতলীতে অবস্থিত) এবং বুস এসজি স্টেশন (সুইজারল্যান্ডে অবস্থিত) এর মধ্যে অবস্থিত আন্তর্জাতিক এবং বৈদ্যুতিক ফেল্ডকিয়ায়-বুস লাইনের উপর অবস্থিত।

শিক্ষা
ভাদুৎসে এবং দুটি প্রাথমিক বিদ্যালয় রয়েছে: আয়য়া প্রাথমিক বিদ্যালয় (ভাদুজা-শান এর নিকটে অবস্থিত) এবং এবেনহোয়েজ প্রাথমিক বিদ্যালয় (লিশটেনস্টাইন বিশ্ববিদ্যালয়ের নিকটে অবস্থিত)। দুটো বিদ্যালয়ের দপ্তর এবং কর্তৃপক্ষ অভিন্ন। শিক্ষার্থীরা তাদের বাড়ির অবস্থানের ভিত্তিতে বিদ্যালয় নির্বাচন করেন। শহরটির কিন্ডারগার্টেন বার্টলেগ্রোস এর চারটি শাখা রয়েছে।

ভাদুৎসের সুলসেন্তম মুলাহোয়েটজ ভায়েতে থ্রিয়ালসুল ভাদুৎস এবং ওবাসুলা ভাদুৎস অবস্থিত। শহরটিতে লিশটেনস্টাইন জিমনেসিয়ামও অবস্থিত। নিকটবর্তী অঞ্চল, শানে স্পোর্টসসুলা এবং লিশটেনস্টাইন এবং রিয়ালসুলা শান অবস্থিত।

উল্লেখযোগ্য ব্যক্তি

আলোইস, লিশটেনস্টাইনের রাজকুমার (জন্ম: ১৯৬৮ সালে জুরিখে)। তিনি ২০০৪ সাল থেকে রিজেন্ট হিসেবে যুক্ত আছেন।
লিশটেনস্টাইনের রাজকুমার, আইলোয়েস (১৮৬৯-১৯৫৫ সাল)। তিনি তার পুত্র, দ্বিতীয় ফ্রান্স জোজেফ এর জন্য নিজের উত্তরাধিকারের অধিকারের পরিত্যাগ করেন।
মার্লিস আমান মার্ক্সাল (জন্ম: ১৯৫২ সাল)। তিনি লিশটেস্টাইনের অবকাঠামো, পরিবেশ এবং ক্রিড়া মন্ত্রী হিসেবে যুক্ত ছিলেন।
কাঁচ এক্রাইলিক বিশেষজ্ঞ, ইভেলিন বার্মান (জন্ম: ১৯৫০ সাল)।
চোর, প্রতারক এবং লিশটেনস্টাইনে মৃত্যু দন্ড প্রাপ্ত সর্বশেষ ব্যক্তি, বারবারা এমি (১৭৪৩-১৭৮৫ সাল)। 
লিশটেনস্টাইনের রাজকুমার, দ্বিতীয় ফ্রান্জ জোসেফ (১৯০৬-১৯৮৯)। তিনি ১৯৩৮ সাল থেকে আমৃ্ত্যু শাসক রাজকুমার হিসেবে ছিলেন।
লিশটেনস্টাইনের রাজনীতিবিদ, কুটনৈতিক, শিক্ষা এবং সংস্কৃতি মন্ত্রী, অরেলিয়া ফ্রিক (জন্ম: ১৯৭৫ সাল)।
সরকারী কর্মকর্তা কার্ল ভন ইন দেয়ার মোয়া (১৮৫২ সালে ভিনার নয়েসটাট-১৯১৩ সাল)।
সামরিক বাহিনীর অফিসার ও জাতীয় সমাজতান্ত্রিক দলের নেতা, গিলবার্ট ভন ইন দেয়ার মোয়া (১৮৮৭-১৯৫৯ সাল)।
ভাদুৎস আর্চডায়োসিসের প্রথম আর্চবিশপ, ওলফগাং হাস (জন্ম: ১৯৪৮)।
লিশটেনস্টাইনের রাজকুমার এবং রাষ্ট্রপ্রধান, দিত্বীয় হানস-অ্যাডাম  (জন্ম: ১৯৪৫ সালে জুরিখে)।
রাজনীতিবিদ এবং লিশটেনস্টাইনের বর্তমান প্রধানমন্ত্রী, আদ্রিয়ান হাসলার (জন্ম: ১৯৬৪ সাল)।
টেরোসর বিশেষজ্ঞ, জীবাশ্মবিদ এবং ভূতত্ত্ববিদ, আলেক্সান্ডার কেলনার (জন্ম: ১৯৬১ সাল)।
ভারতীয় বলিউড চলচ্চিত্র এবং টেলিভিশন অভিনেতা, রুসলার মমতাজ (জন্ম: ১৯৮২ সাল)।
মেক্সিকান চলচ্চিত্র আভিনেত্রী মেদেয়া দে নোভারা (১৯০৫-২০০১ সাল)।
জোসেফ ওসপেল্ট (১৮৮১-১৯৬২ সাল)। তিনি ১৯২১ সালের মার্চ মাসের ২ তারিখ থেকে ১৯২২ সালের এপ্রিল মাসের ২৭ তারিখ পর্যন্ত লিশটেনস্টাইনের প্রধানমন্ত্রী হিসেবে নিযুক্ত ছিলেন।
কবি, ইদা ওসপেল্ট আমান (১৮৯৯-১৯৯৬ সাল)। তিনি আলেমানীয় উপভাষায় তার কীর্তি রচনা এবং প্রদর্শন করেন।
লেখক, হেমিনা রাইনবের্গার (১৮৬৪-১৯৩২ সাল)।
অরগানিস্ট এবং লেখক, জোসেফ রাইনবের্গার (১৮৩৯-১৯০১ সাল)।
জার্মান কোটিপতি ব্যবসায়ী এবং আইভোক্লা ভিভাডেন্ট এর মালিক, ক্রিস্টোফ জেলা (জন্ম: ১৯৫৬ অথবা ১৯৫৭)।

ফুটবলার

আন্তর্জাতিক ফুটবলার ,রনি বুচেল (জন্ম: ১৯৮২ সাল)। তিনি জাতীয় দলের হয়ে ৭২টি ম্যাচ খেলেছেন।
আন্তর্জাতিক ফুটবলার, আন্দ্রেয়াস ক্রিস্টেন (জন্ম: ১৯৮৯ সাল)। তিনি জাতীয় দলের হয়ে ২৭টি ম্যাচ খেলেছেন।
আন্তর্জাতিক ফুটবলার, ম্যাথিয়াস ক্রিস্টেন (জন্ম: ১৯৮৭সাল)। তিনি জাতীয় দলের হয়ে ৩৬ টি ম্যাচ খেলেছেন।
লুকাস ইবার্লে (জন্ম: ১৯৯০)। তিনি জাতীয় দলের হয়ে ১২ টি ম্যাচ খেলেছেন।
আন্তর্জাতিক ফুটবলার, ফিলিপে এর্নে (জন্ম: ১৯৮৬ সাল)। তিনি লিশটেনস্টাইন জাতীয় দল এবং এফসি ভাদুৎস এর হয়ে খেলেছেন।
ম্যাক্সিমিলিয়ান গাপে (জন্ম: ১৯৯৭ সাল)। তিনি এফসি ভাদুৎস এবং জাতীয় দলের হয়ে খেলেন।
আন্তর্জাতিক ফুটবলার, নিকোলাস হাসলার (জন্ম: ১৯৯১ সাল)। তিনি জাতীয় দলের হয়ে ৩৪ টি ম্যাচ খেলেছেন।
রেইনার হাসলার (১৯৫৮-২০০৪ সাল)। ডিফেন্ডার হিসেবে খেলতেন এবং লিশটেনস্টাইন ফুটবল অ্যাসোসিয়েশন নির্বাচিত “গোল্ডেন প্লেয়ার”।
মার্কো রিটসবের্গার (জন্ম: ১৯৮৬ সাল) এফসি ভাদুৎস এবং জাতীয় দলের হয়ে ৩৫টি ম্যাচ খেলেছেন।
আন্তর্জাতিক ফুটবলার, ডেনিস স্লানোভিক (জন্ম: ১৯৯৬ সাল)। জাতীয় দলের হয়ে ২৯টি ম্যাচ খেলেছেন।
পেশাদার ফুটবলার, জান্ধো ভিজা (জন্ম: ১৯৯৩ সাল)। জাতীয় দলের হয়ে ৪৭টি ম্যাচ খেলেছেন।

অন্যান্য ক্রিড়াবিদ

ডেকাথলন প্রতিযোগী, ফ্রান্স ভিডামান (জন্ম: ১৯৪৬ সাল)। তিনি লিশটেনস্টাইনের হয়ে ১৯৬৮ সালের গ্রীস্মকালীন অলিম্পিকে অংশগ্রহণ করেন।
টেনিস খেলোয়াড়, কাটিনকা ভন ডাইমান (জন্ম: ১৯৯৬ সাল)।
আলপাইন স্কিয়ার, মার্কুস গানাল (জন্ম: ১৯৭৫ সাল)। তিনি ২০০২ সালের গ্রীস্মকালীন অলিম্পিকে অংশগ্রহণ করেন।
আলপাইন স্কিয়ার, নিকোলা কিন্ডল (জন্ম: ১৯৯১ সাল)।
আলপাইন স্কিয়ার, মারিনা নিগ (জন্ম: ১৯৮৪ সাল)। তিনি ২০১০ সালের গ্রীস্মকালীন অলিম্পিকে অংশগ্রহণ করেন।
সাইক্লিস্ট, ডানিয়েল হিনার (জন্ম: ১৯৯০ সাল)।
অবসর প্রাপ্ত সাবেক টেনিস খেলোয়াড়, স্টেফেনি ভোগট (জন্ম: ১৯৯০ সাল)।
বিশ্বকাপে অংশগ্রহণকারী আলপাইন স্কিয়ার, টিনা উইরেথা (জন্ম: ১৯৮৯ সাল)।
সাবেক শুটার (খেলোয়াড়) গিডো ওলফ (জন্ম: ১৯২৪ সাল)।

আরও দেখুন
লিশটেনস্টাইন
জার্মানি
জার্মান ভাষা

তথ্যসূত্র

বহিঃসংযোগ

 

ইউরোপের রাজধানী